cyanic-selkie/wikianc huggingface dataset:
สไปเดอร์แมน: โฮมคัมมิ่ง
สไปเดอร์แมน: โฮมคัมมิง (Spider-Man: Homecoming) เป็นภาพยนตร์ซูเปอร์ฮีโร่อเมริกันที่กำกับโดยจอน วอตส์ เข้าฉายในปี พ.ศ. 2560 ผลิตโดย มาร์เวล สตูดิโอส์ กับ ปาสคาล พิคเจอร์ส และจัดจำหน่ายโดย โคลัมเบียพิคเจอร์ส และเป็นภาพยนตร์เรื่องที่ 4 ในจักรวาลภาพยนตร์มาร์เวลเฟส 3 ตัวอย่างภาพยนตร์ออกเผยแพร่เมื่อวันที่ 8 ธันวาคม พ.ศ. 2559
X-เม็น สงครามวันพิฆาตกู้อนาคต
เนื้อเรื่อง
การตัดสินใจครั้งนี้ของมิสทีคคือความหวังเดียวของมวลมนุษยชาติ ในอนาคตห่างจากนี้ไป 50 ปี สตอร์ม, บิชอพ, โคลอสซัส, ซันสป็อต, วอร์พาธ, บลิงก์ จนมาถึงไอซ์แมน ไม่มีใครรอดซักคนเดียว เซนติเนลบุกมาถึงห้องภายในที่มีคิตตี้ควบคุมจิตของโลแกนอยู่ โดยมีชาร์ลส์ และแม็กนีโต้ที่บาดเจ็บ นั่งอยู่เคียงข้าง ความหวังสุดท้ายหริบหรี่ไร้ทางรอดใดๆ แต่ท้ายที่สุดมิสทีคก็เชื่อคำพูดของชาร์ลส์ และอนาคตทั้งหมดที่กำลังเกิดขึ้นก็กลายเป็นสิ่งที่ไม่เคยเกิดขึ้นทันที
ฉากเครดิตท้ายเรื่อง เอ็น ซาบาห์ นูร์ ชายที่ผิวกายสีเทาผอมซีด ชูมือขึ้นเหนือหัว กำลังใช้พลังประกอบปิรามิด โดยมีบริวารทั้งหลายก้มคำนับและเปล่งเสียงว่า “เอ็น ซาบาห์ นูร์” อยู่เบื้องล่าง ภาพตัดมามุมขวาง เราจะได้เห็นหน้าด้านข้างของเอ็น ซาบาห์ นูร์ ก่อนที่ภาพจะตัดหายไป พร้อมกับกลุ่มจตุรอาชาทั้ง 4 นั่งบนหลังม้าอยู่บนเนินทราย
ยางมะตอย
ยางมะตอย เป็นวัสดุที่สกัดจากน้ำมันดิบ มีสีดำ มีลักษณะเหนียวและความหนืดต่ำ ยางมะตอยนิยมมาใช้ในงานก่อสร้างถนน โดยใช้เป็นวัสดุผิวหน้า ซึ่งคุณสมบัติที่สำคัญของยางมะตอยทำหน้าที่ประสานระหว่างวัสดุเติมเช่นหินและทราย เข้าเป็นเนื้อเดียวกัน โดยวัสดุที่นำมาใช้ในการเทผิวหน้าถนนจะเรียกชื่อเต็มว่า แอสฟอลต์คอนกรีต (asphalt concrete) และมักย่อว่า แอสฟอลต์
ความหมาย
ภาษาอังกฤษเรียกยางมะตอยว่า แอสฟอลต์ (อเมริกัน) หรือ แอสแฟลต์ (บริเตน) (asphalt) ซึ่งมาจากภาษากรีกคำว่า άσφαλτος (asphaltos) ส่วนภูมิภาคอื่นอาจเรียกว่า ไบทูเมน, ไบทิวเมน, บิทูเมน, บิชูเมน (bitumen)
จุดเริ่มต้นของถนนลาดยางมะตอยในประเทศไทยนั้น จะต้องย้อนกลับไปในสมัยรัชกาลที่ 6 โดยในช่วงเวลานั้น ได้มีการทดลองทำถนนลาดยางขึ้นที่บริเวณถนนเจริญกรุง กรุงเทพฯ (ถนนเจริญกรุงยังเป็นถนนสายแรกของไทยอีกด้วย โดยถูกสร้างขึ้นตั้งแต่สมัยรัชกาลที่ 4)
คนไทยในตอนนั้น ไม่เคยรู้จักหรือเคยใช้งานถนนลาดยางมาก่อน ด้วยเหตุนี้คนไทยจึงได้เรียกถนนลาดยางของบริษัทมาลตอยว่า "ถนนลาดยางมาลตอย"
ก่อนที่ในเวลาต่อมา คำว่า "มาลตอย" จะถูกเรียกกันจนผิดเพี้ยน กลายมาเป็นคำว่า "มะตอย" ที่เราใช้เรียกกันในปัจจุบันนั่นเอง
ท่าอากาศยานนานาชาติกัวลาลัมเปอร์
ท่าอากาศยานนานาชาติกัวลาลัมเปอร์ (Lapangan Terbang Antarabangsa Kuala Lumpur) ตั้งอยู่ที่เขตเซปัง รัฐเซอลาโงร์ ประเทศมาเลเซีย ห่างจากตัวเมืองกัวลาลัมเปอร์ประมาณ 50 กิโลเมตร เปิดดำเนินการเมื่อวันที่ 27 มิถุนายน พ.ศ. 2541 เพื่อใช้เป็นท่าอากาศยานหลัก แทน ท่าอากาศยานสุลต่านอับดุล อาซิส ซาห์ (ซูบัง) ซึ่งตั้งห่างอยู่ทางทิศเหนือ (ปัจจุบันเปิดทำการในสายภายในประเทศ และเครื่องบินขนาดเล็ก) และเป็นท่าอากาศยานหลักของมาเลเซียแอร์ไลน์, มาเลเซียแอร์ไลน์คาร์โก และแอร์เอเชีย
ได้รับรางวัลท่าอากาศยานที่ดีที่สุด จาก (AETRA awards) ปี 2005 และ (ACI-ASQ awards) ปี 2006
อาคารผู้โดยสาร และสายการบิน
มีแนวความคิดในการวางผัง คือ "ท่าอากาศยานในป่า ป่าในท่าอากาศยาน" ท่าอากาศยานได้ผนวกเทคโนโลยี สิ่งอำนวยความสะดวก พื้นที่สีเขียว และสิ่งแวดล้อมเข้าในส่วนของการออกแบบ ได้แก่ สวนป่าภายในอาคารผู้โดยสาร และที่จอดรถที่ถูกคลุมด้วยสวนหลังคา การเชื่อมโยงอาคารผู้โดยสารสองหลังด้วยรถไฟความเร็วสูง (Aerotrain)
ประเทศคอโมโรสในพาราลิมปิกฤดูร้อน 2012
ประเทศคอโมโรส เข้าร่วมแข่งขันกีฬาพาราลิมปิกฤดูร้อน ครั้งที่ 14 ค.ศ. 2012 (พ.ศ. 2555) ณ กรุงลอนดอน, ประเทศอังกฤษ สหราชอาณาจักร ระหว่างวันที่ 29 สิงหาคมถึง 9 กันยายน พ.ศ. 2555 คณะกรรมการพาราลิมปิกแห่งชาติคอโมโรสเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 1 คนใน 1 ชนิดกีฬา
กรีฑา
ผลการแข่งขันดังนี้ :
โกกิมโบ
โกกิมโบ (Coquimbo) เป็นเมืองท่าแห่งหนึ่งในประเทศชิลี มีฐานะเป็นอำเภอ (comuna) และเมืองหลักของจังหวัดเอลกี แคว้นโกกิมโบ จากการสำรวจสำมะโนประชากรเมื่อ พ.ศ. 2545 โกกิมโบมีประชากรราว 163,000 คน มีพื้นที่ 1,429 ตารางกิโลเมตร ตั้งอยู่ติดชายฝั่งของมหาสมุทรแปซิฟิก อยู่ทางทิศใต้ของเมืองลาเซเรนา ซึ่งเป็นเมืองหลวงของแคว้น ราว 10 กิโลเมตร
ภูมิศาสตร์
โกกิมโบตั้งอยู่ทางทิศตะวันตกของแคว้นโกกิมโบ ตอนกลางของประเทศชิลี อยู่ห่างจากเมืองหลวงซานเตียโก ไปทางเหนือราว 400 กิโลเมตร มีภูมิประเทศเป็นหุบเขา ทิศตะวันตกมีอาณาเขตติดต่อกับมหาสมุทรแปซิฟิก ทิศเหนือติดกับอำเภอลาเซเรนา ทิศตะวันออกติดกับอำเภออันดาโกโย ทิศใต้ติดกับอำเภอโอบาเย ใจกลางเมืองโกกิมโบตั้งอยู่ห่างจากเมืองลาเซเรนาเพียง 10 กิโลเมตร ทำให้เขตชุมชนเมืองของทั้งสองเชื่อมต่อกันยาวขนานไปตามชายฝั่ง เมืองมีอุณหภูมิเฉลี่ยตลอดปีราว 14 องศาเซลเซียส อากาศแห้งและมีปริมาณน้ำฝนน้อย
เศรษฐกิจ
โกกิมโบมีมีความสำคัญทางเศรษฐกิจในด้านศูนย์กลางอุตสาหกรรมและการขนส่งทางเรือ โดยเฉพาะผลไม้และทองแดงซึ่งมาจากเหมืองในท้องถิ่น ระหว่าง พ.ศ. 2535–2545 โกกิมโบมีอัตราการเจริญเติบโตทางเศรษฐกิจถึงร้อยละ 32.8 นอกจากนี้ภาคการท่องเที่ยวยังเริ่มเติบโต มีชายหาดเหมาะแก่การพักร้อน ทั้งในเมืองและเมืองใกล้เคียง เช่น กัวนาเกโรส, ตองกอย
กีฬา
สโมสรที่มีชื่อเสียงของเมืองคือ โกกิมโบอูนีโด (Coquimbo Unido) ซึ่งลงเล่นในฟุตบอลลีกระดับสองของประเทศชิลี สนามเหย้าของสโมสรคือ สนามกีฬาเทศบาลฟรันซิสโก ซานเชซ รูโมโรโซ (Estadio Municipal Francisco Sánchez Rumoroso) ความจุราว 18,000 คน
ยอซิป เดอร์มิช
ยอซิป เดอร์มิช ( เกิดวันที่ 8 สิงหาคม ค.ศ. 1992) เป็นนักฟุตบอลชาวสวิสที่เล่นในตำแหน่งกองหน้าให้กับนอริชซิตีในพรีเมียร์ลีก และทีมชาติสวิตเซอร์แลนด์
เดอร์มิชเริ่มต้นอาชีพกับซือริช ต่อมาได้ย้ายไปเนือร์นแบร์คใน ค.ศ. 2013 โดยในฤดูกาลแรกที่เขาได้ลงเล่นในบุนเดิสลีกา เขายิงได้ 17 ประตู ทำให้เขาได้ย้ายไปไบเออร์เลเวอร์คูเซิน หลังจากหนึ่งฤดูกาลที่ไบเออร์ เขาเซ็นสัญญากับโบรุสซีอาเมินเชินกลัทบัค ใน ค.ศ. 2016 เขาถูกปล่อยยืมตัวให้กับฮัมบัวร์เกอร์ เอ็สเฟา
เดอร์มิชลงเล่นในกับทีมชาติมาตั้งแต่ ค.ศ. 2012 โดยได้ลงเล่นมากกว่า 30 นัด เขาเป็นตัวแทนของชาติในการแข่งขันโอลิมปิกฤดูร้อน 2012, ฟุตบอลโลก 2014 และฟุตบอลโลก 2018
อำเภอพุทธมณฑล
พุทธมณฑล เป็นอำเภอในจังหวัดนครปฐม เป็นอำเภอที่มีพื้นที่น้อยที่สุดในจังหวัด แต่ได้รับความเจริญมาจากกรุงเทพมหานคร ทำให้มีหมู่บ้านจัดสรรอยู่หลายโครงการ มีมหาวิทยาลัยมากมายและยังเป็นที่ตั้งของ พุทธมณฑล ศูนย์รวมการทำกิจกรรมทางพระพุทธศาสนาที่สำคัญในประเทศไทยอีกด้วย
ที่ตั้งและอาณาเขต
อำเภอพุทธมณฑลมีอาณาเขตติดต่อกับเขตการปกครองข้างเคียง ดังนี้
การปกครองส่วนภูมิภาค
อำเภอพุทธมณฑลแบ่งเขตการปกครองออกเป็น 3 ตำบล 18 หมู่บ้าน ได้แก่
การปกครองส่วนท้องถิ่น
ท้องที่อำเภอพุทธมณฑลประกอบด้วยองค์กรปกครองส่วนท้องถิ่น 4 แห่ง ได้แก่
แอสฟอลต์
แอสฟอลต์ หรือ แอสแฟลต์ (asphalt, IPA: /ˈæsfɔlt/ หรือ /ˈæsfælt/) สามารถหมายถึง
ดีเฟนส์ออฟดิแอนเชียนส์
ตัวฉากได้มีการพัฒนาขึ้นจากโปรแกรม "เวิลด์ เอดิเตอร์" ของเกมวอร์คราฟต์ 3: เรนออฟเคออส ก่อนที่มีการอัปเดตเพื่อให้สอดคล้องกับภาคต่อ โฟรเซนโธรน ที่ออกมาในภายหลัง ซึ่งได้มีการพัฒนาต่อมาในหลายรูปแบบจากแนวคิดดั้งเดิม รุ่นที่นิยมมากที่สุดในปัจจุบันคือ โดตาออลสตาส์ (DotA Allstars) ซึ่งในภายหลังได้ย่อเหลือเพียง ดอทเอ หลังการออกเวอร์ชัน 6.68 โดยอยู่ภายใต้การดูแลของผู้สร้างหลายคนในระหว่างการพัฒนาเกม ส่วนผู้พัฒนาคนปัจจุบันเป็นที่รู้จักกันด้วยนามแฝงว่า "ไอซ์ฟร็อก" ผู้มีส่วนพัฒนาเกมมาตั้งแต่ปี พ.ศ. 2548
นับตั้งแต่การเปิดตัว ออลสตาส์ ได้มีการจัดการแข่งขันหลายครั้งทั่วโลก ซึ่งรวมถึงการแข่งอย่างเป็นทางการ บลิซซ์คอน ขอบลิซซาร์ด เอ็นเตอร์เทนเมนต์ และเอเชียนเวิลด์ไซเบอร์เกมส์ รวมทั้งไซเบอร์แอทลีทแอมะเทอร์ (Cyberathlete Amateur) และไซเบอร์เอโวลูชันลีกส์ (CyberEvolution leagues) อีกด้วย Gamasutra ประกาศว่าโดตาน่าจะเป็นฉากม็อดฟรีอย่างไม่เป็นทางการซึ่งได้รับความนิยมมากที่สุดในโลก ปัจจุบัน วาล์วคอร์เปอเรชันได้เปิดตัวเกมภาคต่อ Dota 2
รูปแบบการเล่น
การเล่น ดีเฟนส์ออฟดิแอนเชียนส์ จะแบ่งผู้เล่นออกเป็นสองทีม เรียกว่า "เซนทิเนล" (Sentinel) และ "สเคิร์จ" (Scourge) ผู้เล่นทางฝั่งเซนทิเนลจะเริ่มต้นจากฐานทัพฝั่งตะวันตกเฉียงใต้ของแผนที่ ส่วนผู้เล่นทางฝั่งสเคิร์จจะเริ่มต้นจากฐานทัพฝั่งตะวันออกเฉียงเหนือ โดยจะมีหอคอยและยูนิตซึ่งถูกส่งออกมาเป็นระลอก คอยเฝ้าเส้นทางหลักที่นำไปสู่ฐานทัพของแต่ละฝ่าย และในใจกลางของฐานทัพจะมี "แอนเชียนส์" ตั้งอยู่ (เวิลด์ทรี [World Tree] ในกรณีของเซนทิเนล; โฟรเซนโธรน [Frozen Throne] ในกรณีของสเคิร์จ) อันเป็นสิ่งปลูกสร้างที่จะต้องถูกทำลายเพื่อที่จะชนะเกม ดีเฟนส์ออฟดิแอนเชียนส์ สามารถมีผู้เล่นได้สูงสุดถึง 10 คน ในการแข่งขันแบบ 5 ต่อ 5 และสล็อตว่างสำหรับกรรมการหรือผู้สังเกตการณ์ ในการแข่งขันมักจะจัดให้ทั้งสองทีมมีผู้เล่นจำนวนเท่ากัน
ผู้เล่นแต่ละคนเลือกควบคุมฮีโร่ได้คนละหนึ่งตัว ฮีโร่เป็นยูนิตที่ทรงอำนาจและมีความสามารถอันเป็นเอกลักษณ์ ในออลสตาส์ จำนวนฮีโร่ที่สามารถเลือกควบคุมได้มีทั้งหมด 93 ตัว ซึ่งแต่ละตัวก็มีความสามารถและความได้เปรียบเหนือฮีโร่ตนอื่นไม่เหมือนกัน ฉากดังกล่าวเน้นการเล่นแบบทีมเป็นหลัก ซึ่งเป็นการยากที่ผู้เล่นเพียงคนเดียวจะสามารถชนะได้เพียงลำพังเท่านั้น แต่กระนั้น หากมีเวลาเพียงพอ ฮีโร่เพียงตัวเดียวก็อาจเปลี่ยนแปลงผลของเกมได้โดยไม่ต้องอาศัยทีมช่วย จากการโจมตีกลับฮีโร่ของฝ่ายตรงข้าม
เนื่องจากตัวเกมเน้นไปยังการเสริมความแข็งแกร่งให้กับฮีโร่เพียงตัวเดียว ดังนั้นจึงไม่มีการให้ความสนใจกับการบริหารทรัพยากรและการสร้างฐานทัพ อย่างเดียวกับเกมเล่นตามบทบาท ในการสังหารยูนิตที่ถูกควบคุมโดยคอมพิวเตอร์หรือยูนิตป่าจะเพิ่มค่าประสบการณ์ให้กับผู้เล่น และเมื่อผู้เล่นสะสมค่าประสบการณ์ไปจนถึงระดับหนึ่ง ฮีโร่ก็จะได้เลเวลเพิ่มขึ้น ซึ่งเป็นการเพิ่มความแข็งแกร่ง ความเสียหายจากการโจมตี และการอัปเกรดคาถาหรือเวทมนตร์ พร้อมกับที่ผู้เล่นสะสมค่าประสบการณ์ ผู้เล่นยังต้องบริหารทรัพยากรอีกอย่างหนึ่ง คือ ทองคำ อีกด้วย ผู้เล่นจะได้ทองคำจากระบบการต่อสู้ ได้แก่ รายรับจำนวนหนึ่งเป็นระยะ ๆ การสังหารหรือทำลายยูนิต สิ่งปลูกสร้าง และฮีโร่ฝ่ายตรงข้าม จึงได้นำไปสู่เทคนิคการสังหารยูนิตเมื่อ "พลังชีวิตของมันต่ำจนสามารถฆ่าด้วยการโจมตีเพียงครั้งเดียว" ซึ่งถูกเรียกว่า last hitting หรือ last shot ผู้เล่นสามารถใช้ทองของตนเพื่อซื้อไอเท็มเพื่อสร้างความแข็งแกร่งให้กับฮีโร่และได้รับความสามารถเพิ่มเติม ไอเท็มบางอย่างสามารถประกอบกันขึ้นเป็นไอเท็มที่มีอานุภาพมากขึ้นได้ ซึ่งการเลือกซื้อไอเท็มให้เหมาะสมกับฮีโร่ของผู้เล่นนั้นเป็นยุทธวิธีที่สำคัญในฉากดังกล่าวด้วยเช่นกัน
ผู้เล่นสามารถเลือกเล่นออลสตาส์ได้หลายโหมด ซึ่งแม่ข่าย (host) เป็นผู้เลือกให้ในตอนเริ่มแมตช์ โหมดของเกมจะกำหนดความยากง่ายของฉากรวมทั้งการกำหนดว่าตนจะเป็นฝ่ายเลือกฮีโร่ให้กับตนเองหรือจะได้แบบสุ่ม โหมดเกมหลายอย่างสามารถเล่นด้วยกันได้ (อย่างเช่น easy และ random) ทำให้รูปแบบการเล่นมีความยืดหยุ่นมากขึ้น
การพัฒนา
วอร์คราฟต์ 3 เป็นเกมในลำดับที่สามของชุดเกมวางแผนเรียลไทม์ของบริษัทบลิซซาร์ด วอร์คราฟต์ นับตั้งแต่เกม วอร์คราฟต์ 2 เป็นต้นมา บลิซซาร์ดได้บรรจุ "เวิลด์ เอดิเตอร์" เพิ่มในตัวเกมด้วย ทำให้ผู้เล่นสามารถสร้างฉาก หรือเรียกว่า "แผนที่" ให้กับเกมได้ด้วยตนเอง ซึ่งยังสามารถเล่นออนไลน์กับผู้เล่นคนอื่นผ่านทางแบทเทิล.เน็ต ฉากซึ่งสร้างขึ้นใหม่นี้มีตั้งแต่การดัดแปลงสภาพภูมิประเทศเพียงเล็กน้อย และคงรูปแบบการเล่นเหมือนเกมทั่วไป ไปจนถึงการสร้างฉากขึ้นใหม่ทั้งหมด นับตั้งแต่จุดมุ่งหมายของฉาก ยูนิต ไอเท็ม และเหตุการณ์ เหมือนกับดีเฟนส์ออฟดิแอนเชียนส์ ซึ่งบริษัทบลิซซาร์ดเองก็ได้ชี้ว่าฉากดังกล่าวเป็นตัวอย่างจากผลของการใช้เครื่องมือตกแต่งฉากนี้ด้วยเช่นกัน
เวอร์ชันแรกของ ดีเฟนส์ออฟดิแอนเชียนส์ เปิดตัวครั้งแรกในปี พ.ศ. 2546 โดยผู้สร้างแผนที่ในชื่อ Eul โดยยึดหลักการจากแผนที่จากเกม สตาร์คราฟต์ ซึ่งเป็นที่รู้จักกันว่า "อีออนออฟสไตรฟ์" แต่ภายหลังการเปิดตัว โฟรเซนโธรน ซึ่งเพิ่มคุณสมบัติใหม่ให้กับเวิลด์ เอดิเตอร์ Eul ไม่ได้อัปเดตฉากต่ออีก ผู้สร้างแผนที่คนอื่นจึงนำมาพัฒนาต่อ โดยเพิ่มฮีโร่ ไอเท็ม และคุณสมบัติใหม่
ในบรรดารูปแบบทั้งหลายของแผนที่โดตาที่ถูกพัฒนาต่อจากฉากของ Eul นั้น รวมไปถึง ออลสตาส์ จากการพัฒนาของสตีฟ ฟีค (นามแฝงว่า กึนโซ) แผนที่ดังกล่าวได้กลายเป็นเวอร์ชันที่ได้รับความนิยมที่สุดในเวลาต่อมา ฟีคได้กล่าวว่า ในระหว่างที่เขากำลังเริ่มพัฒนาออลสตาส์นั้น เขาไม่มีทางรู้เลยว่าตัวเกมจะได้รับความนิยมถึงเพียงนี้ และจากความสำเร็จของรูปแบบเกมที่ปรากฏออกมานี้ ทำให้เขามีแรงบันดาลใจที่จะออกแบบชื่อใหม่กับสิ่งที่เขาคิดว่าจะเป็นแนวเกมใหม่นี้ ฟีคได้เพิ่มระบบตำราให้กับไอเท็ม เพื่อที่จะให้มีการแบ่งลำดับชั้นของไอเท็มเมื่อมันทรงอำนาจมากขึ้น รวมทั้งสร้างบอสของฉาก ซึ่งถูกเรียกว่า โรชาน (Roshan) ตามชื่อลูกโบวลิ่งของเขา เป็นยูนิตซึ่งยากที่จะสังหารลงได้ แม้จะอาศัยผู้เล่นทั้งทีมก็ตาม
ฟีคได้ใช้ห้องแชตในแบทเทิล.เน็ต เป็นแหล่งรวมตัวสำหรับผู้เล่นโดตา แต่โดตาออลสตาร์สก็ยังไม่มีไซต์อย่างเป็นทางการสำหรับการพูดคุยและการตั้งแม่ข่าย ผู้นำของแคลนโดตาออลตารส์ ทีดีเอ เสนอให้มีการสร้างเว็บไซต์ขึ้นแทนที่ช่องทางออนไลน์ทั้งหลายที่มักจะได้รับการอัปเดตไม่บ่อยครั้งและการพัฒนาที่ขาดช่วง สมาชิกคนหนึ่งของทีดีเอ สตีฟ "เพนดรากอน" เมสคอน ได้สร้างอดีตไซต์ประชาคมอย่างเป็นทางการ dota-allstars.com เมื่อวันที่ 14 ตุลาคม พ.ศ. 2547
ดีเฟนส์ออฟดิแอนเชียนส์ได้รับการเสนอปรับปรุงผ่านทางฟอรัมพูดคุยอย่างเป็นทางการ ผู้ใช้สามารถเสนอแนวคิดสำหรับฮีโร่หรือไอเท็มใหม่ซึ่งบางส่วนจะถูกเพิ่มในแผนที่ด้วย นอกจากนี้ ผู้เล่นยังสามารถแนะนำไอคอน คำอธิบายฮีโร่ และภาพหน้าจอโหลดเข้าฉาก รวมทั้งมีการพิจารณาข้อเสนอแนะการเปลี่ยนแปลงคุณสมบัติฮีโร่หรือไอเท็มที่มีอยู่แล้วอย่างจริงจัง เช่น หลังจากที่ชุมชนพบว่าฮีโรตัวหนึ่งมีพลังมากเกินไป ไอซ์ฟร็อกก็ได้เปลี่ยนแปลงค่าพลังใหม่ภายในเวลาสองสัปดาห์หลังจากการเปิดตัวเวอร์ชันใหม่ของแผนที่ดังกล่าว เวอร์ชันที่ฮีโร่ฝ่ายตรงข้ามถูกควบคุมผ่านปัญญาประดิษฐ์ก็ได้มีการเปิดตัวด้วยเช่นกัน เมสคอนยังคงพัฒนา dota-allstars.com โดยในเดือนเมษายน พ.ศ. 2552 มีสมาชิกลงทะเบียนแล้วกว่า 1.5 ล้านคน และมีผู้เยี่ยมชมอีกมากกว่า 1 ล้านคนต่อเดือน แต่เนื่องจากการขัดกันของผลประโยชน์ ไอซ์ฟร็อก จึงประกาศว่าเขาจะบอยคอต dota-allstars.com และสร้างเว็บไซต์ของตนเองในชื่อ playdota.com ขณะเดียวกันกับการพัฒนาเกมต่อไป เมสคอนได้ยุติ dota-allstars ลงเมื่อวันที่ 22 กรกฎาคม พ.ศ. 2554 โดยให้เหตุผลว่ามีจำนวนผู้เข้าใช้งานลดลงและได้หันไปสนใจ ลีกออฟเลเจ็นดส์ แทน
การตอบรับและมรดก
ความเป็นที่นิยมของดีเฟนส์ออฟดิแอนเชียนส์ได้เพิ่มขึ้นเมื่อเวลาผ่านไป ใน คอมพิวเตอร์เกมมิงเวิลด์ ส่วนรีวิวแผนที่ใหม่และม็อดใน วอร์คราฟต์ 3 ได้มีการแสดงข้อมูลฉากดังกล่าวในนั้นด้วย นักหนังสือพิมพ์และผู้พัฒนาเกมอย่าง ลุค สมิท ก็ได้เรียกว่าเป็น "ที่สุดของเกมวางแผนเรียลไทม์" ออลสตาส์ได้กลายมาเป็นฉากซึ่งใช้ในการแข่งขันที่สำคัญ โดยเริ่มเปิดตัวครั้งแรกในการแข่งขันบลิซคอนของบริษัทบลิซซาร์ดในปี พ.ศ. 2548 อีกทั้งยังได้ถูกนำแสดงในงานเวิลด์ไซเบอร์เกมส์ที่มาเลเซียและสิงคโปร์ในปีเดียวกัน และเวิลด์ไซเบอร์เกมส์เอเชียนแชมเปียนชิพ โดยเริ่มต้นจากฤดูกาล พ.ศ. 2549 และในการแข่งขันซึ่งได้รับการยอมรับในระดับนานาชาติ เช่น ไซเบอร์แอธลีท แอมะเทอร์ ลีก และไซเบอร์เอโวลูชั่นลีกส์ ก็ได้นำฉากดังกล่าวบรรจุในรายชื่อเกมซึ่งใช้ในการแข่งขันด้วย และยังปรากฏในอิเล็กทรอนิกส์สปอร์ตเวิลด์คัพในปี พ.ศ. 2551 โอเวอร์ พาราดิส ผู้จัดการการแข่งขันอิเล็กทรอนิกส์สปอร์ตเวิลด์คัพ หมายเหตุว่ามีประชาคมในระดับสูงที่คอยสนับสนุนอยู่เบื้องหลังฉากดังกล่าว รวมทั้งการปรากฏทั่วโลก เป็นเหตุผลที่ทำให้เกมได้รับเลือก แต่ส่วนใหญ่แล้ว การแข่งขันแบบแลนได้เป็นส่วนหลักในการเล่นโดยทั่วไป รวมทั้งทัวร์นาเมนต์ในสวีเดนและรัสเซีย อย่างไรก็ตาม เนื่องจากการจัดการแข่งขันระดับแลนทัวร์นาเมนต์และแชมเปียนชิพในทวีปอเมริกาเหนือมีจำนวนไม่มากนัก ทำให้ผู้เล่นหลายทีมต้องสลายตัวไป
ฉากดังกล่าวได้รับความนิยมในหลายพื้นที่ของโลก โดยในฟิลิปปินส์และไทย เป็นเกมที่มีผู้เล่นมากพอ ๆ กับ เคาน์เตอร์-สไตรก์ นอกจากนี้ ยังได้รับความนิยมในสวีเดนและกลุ่มประเทศในยุโรปเหนืออีกด้วย ซึ่งเป็นแรงบันดาลใจให้กับเพลง "Vi sitter i Ventrilo och spelar DotA" โดยนักดนตรีชาวสวีเดน เบสฮันเตอร์ ซึ่งเข้าสู่ชาร์ตเพลงยุโรป พ.ศ. 2549 ในลำดับที่ 116 และครองตำแหน่งในชาร์ตหนึ่งในสิบอันดับสุงสุดซิงเกิลเพลงในสวีเดน นอร์เวย์ และฟินแลนด์
ภาคต่อ
ในเดือนตุลาคม พ.ศ. 2552 ไอซ์ฟร็อกถูกว่าจ้างโดยวาล์วคอร์เปอเรชัน เป็นผู้นำทีมในโครงการที่เขาอธิบายว่าเป็น "ข่าวดีสำหรับแฟนโดตา" วาล์วยื่นขอใช้ชื่อเครื่องหมายการค้า DotA ในเดือนสิงหาคม พ.ศ. 2553 และDota 2 ได้รับการเปิดตัวอย่างเป็นทางการโดยวาล์วเมื่อเดือนตุลาคม พ.ศ. 2553 นอกจากนี้วาล์วได้อัปเกรดซอร์สเอนจินเพื่อให้รวมไปถึงการจำลองเสื้อผ้าอย่างดี เช่นเดียวกับการปรับปรุงระบบแสง และการพัฒนาสตีมวอร์กส ซึ่งรวมไปถึงการต่อขยายอรรถประโยชน์ให้กว้างขวางขึ้น อย่างเช่น ระบบแนะนำผู้เล่นและระบบฝึกสอน
ประเด็นในเรื่องของเครื่องหมายการค้าได้รับการคัดค้านจากบลิซซาร์ดโดยได้ยื่นคำคัดค้านในการใช้ชื่อ DotA ของวาล์ว ประเด็นในข้อพิพาทได้ยุติเมื่อวันที่ 11 พฤษภาคม พ.ศ. 2555 เมื่อวาล์วและบลิซซาร์ดได้บรรลุข้อตกลงร่วมกันโดยบลิซซาร์ดยอมยกสิทธิ์ให้วาล์วใช้ชื่อ DotA และเปลี่ยนชื่อฟรีม็อดจาก Blizzard DOTA เป็น Blizzard All-Stars แทน
พ.ศ. 2350
พุทธศักราช 2350 ใกล้เคียงกับ
แอสฟอลต์คอนกรีต
แอสฟอลต์คอนกรีต (asphalt concrete) หรือรู้จักในชื่อย่อว่า แอสฟอลต์ เป็นวัสดุผสมนิยมใช้ในการสร้างผิวถนน ผิวลานจอดรถ และผิวรันเวย์สนามบิน หินบดและผลิตภัณฑ์จากการกลั่นน้ำมันเป็นส่วนประกอบของยางมะตอยที่ใช้เป็นวัสดุประสานและวัสดุเติม
วีทีวี2
วีทีวี2 หรือ VTV2 เป็นสถานีโทรทัศน์ประเทศเวียดนาม และดำเนินการโดยเครือข่ายโทรทัศน์ VTV ออกอากาศครั้งแรก เมื่อวันที่ 1 มกราคม ค.ศ. 1990 รายการส่วนใหญ่ที่ออกอากาศ ส่วนมากจะเป็นรายการการศึกษาและวัฒนธรรม
ในปี ค.ศ. 2012 สถานีช่องวีทีวี 2 ออกอากาศ 24 ชั่วโมง ต่อวัน
มิสไทยแลนด์ยูนิเวิร์ส 2549
มิสไทยแลนด์ยูนิเวิร์ส 2549 การประกวดมิสไทยแลนด์ยูนิเวิร์สประจำปี พ.ศ. 2549 โดยทำการเก็บตัวเพื่อร่วมทำกิจกรรมระหว่างการประกวด ที่ จังหวัดนครสวรรค์ และประกวด ณ ห้องบางกอกคอนเวนชั่นเซ็นเตอร์ ศูนย์การค้าเซ็นทรัล พลาซ่า กรุงเทพฯ วันที่ 25 มีนาคม 2549 โดยผู้ได้รับตำแหน่งจะได้เป็นตัวแทนสาวไทย เดินทางไปประกวดนางงามจักรวาลหรือมิสยูนิเวิร์ส ปี 2006 ณ ประเทศสหรัฐอเมริกา มีสาวงามเข้าร่วมการประกวด 44 คน โดยมี นาตาลี เกลโบวา นางงามจักรวาล 2548 เป็นผู้มอบมงกุฏให้กับ ชาม ไอยวริญท์ โอสถานนท์
ช้าง เอฟเอคัพ 2562
การแข่งขัน ไทยเอฟเอคัพ 2562 (หรือ ช้าง เอฟเอคัพ 2562 ตามชื่อผู้สนับสนุนหลัก) เป็นการแข่งขันไทยเอฟเอคัพ ฤดูกาลที่ 24 โดยจัดการแข่งขันแบบแพ้คัดออก จัดขึ้นโดยสมาคมกีฬาฟุตบอลแห่งประเทศไทย ในพระบรมราชูปถัมภ์ ซึ่งทีมที่ชนะเลิศจะได้สิทธิ์เป็นตัวแทนจากไทยในการแข่งขันเอเอฟซีแชมเปียนส์ลีก รอบคัดเลือก รวมไปถึงการแข่งขันไทยแลนด์แชมเปียนส์คัพ กับทีมชนะเลิศการแข่งขันไทยลีก ฤดูกาล 2562 โดยในรอบชิงชนะเลิศของฤดูกาลนี้จะเป็นฤดูกาลแรกที่ใช้วีเออาร์
สโมสร
รายชื่อสโมสรที่เข้าร่วมการแข่งขัน ทีมสำรองไม่สามารถลงแข่งขันได้
รอบคัดเลือก
การจับสลากแบ่งสายมีขึ้นในวันที่ 14 มีนาคม 2562 ที่อาคารเฉลิมพระเกียรติ การกีฬาแห่งประเทศไทย โดยมีทั้งหมด 84 สโมสรที่เข้าร่วมการแข่งขันในรอบคัดเลือก โดยแบ่งเป็นการแข่งขันทั้งหมด 36 คู่ และอีก 12 สโมสรจะได้สิทธิ์ผ่านเข้าสู่รอบ 64 ทีมสุดท้ายโดยอัตโนมัติ โดยสโมสรที่ได้สิทธิ์ผ่านเข้ารอบ 64 ทีมสุดท้ายโดยอัตโนมัติได้แก่
ไทยลีก 2 (ที2) ไทยลีก 3 (ที3)
ไทยแลนด์ อเมเจอร์ลีก (ทีเอ)
โดยการแข่งขันในรอบคัดเลือกมีขึ้นในวันที่ 27 มีนาคม 2562 ในรอบคัดเลือกนี้ เจแอล เชียงใหม่ ยูไนเต็ดได้สร้างสถิติผลต่างประตูสูงสุดใหม่ในการแข่งขันไทยเอฟเอคัพ โดยสามารถเอาชนะสโมสรสิงห์อุบลจากไทยแลนด์ อเมเจอร์ลีกด้วยผลการแข่งขัน 18–0 ซึ่งในการแข่งขันนัดนี้ เอรีเวลตู เอมีลีอานู ดา ซิลวาทำ 5 ประตูและอีเซียล โซซา ซัวรีชทำได้ 4 ประตู สถิติเดิมเป็นของลำปางในการแข่งขันเมื่อปีที่แล้วซึ่งชนะเทศบาลตำบลแสลงจากไทยแลนด์ อเมเจอร์ลีกเช่นกัน ด้วยผล 12–0 และนอกจากคู่ระหว่างเจแอล เชียงใหม่ ยูไนเต็ดกับสิงห์อุบลแล้ว ยังมีอีกสองคู่ที่ทำประตูรวมกันเกิน 10 ประตู ได้แก่บีจี ปทุม ยูไนเต็ดซึ่งชนะสโมสรสุวรรณภูมิ ยูไนเต็ดจากไทยแลนด์ อเมเจอร์ลีกด้วยผล 12–0 และศรีสะเกษซึ่งชนะปัตตานีจากไทยลีก 4 ด้วยผล 9–2 โดยผู้ชนะทั้งสามคู่ดังกล่าวเป็นสโมสรจากไทยลีก 2 ทั้งหมด
รอบ 64 ทีมสุดท้าย
สโมสรที่ผ่านเข้ารอบจากรอบคัดเลือก 36 สโมสร รวมกับสโมสรที่ชนะผ่านอีก 12 สโมสร และสโมสรในไทยลีกอีก 16 สโมสรรวมเป็น 64 สโมสรเข้าแข่งขันในรอบ 64 ทีมสุดท้าย โดยการจับสลากแบ่งสายมีขึ้นเมื่อวันที่ 19 เมษายน 2562 ที่ราชพฤกษ์คลับ การแข่งขันมีขึ้นในวันที่ 24 เมษายน 2562
รอบ 32 ทีมสุดท้าย
สโมสรที่ผ่านเข้ารอบ 32 ทีมสุดท้ายประกอบไปด้วย 12 สโมสรในไทยลีก, 12 สโมสรในไทยลีก 2, 2 สโมสรในไทยลีก 3, 5 สโมสรในไทยลีก 4 และ 1 สโมสรในไทยแลนด์อเมเจอร์ลีก รวมเป็น 32 สโมสรเข้าแข่งขันในรอบ 32 ทีมสุดท้าย โดยการจับสลากแบ่งสายมีขึ้นเมื่อวันที่ 30 พฤษภาคม 2562 ที่ห้องประชุมชั้น 24 อาคารการกีฬาแห่งประเทศไทย การแข่งขันมีขึ้นในวันที่ 19 มิถุนายน 2562
รอบ 16 ทีมสุดท้าย
สโมสรที่ผ่านเข้ารอบ 16 ทีมสุดท้ายประกอบไปด้วย 9 สโมสรในไทยลีก, 4 สโมสรในไทยลีก 2, 1 สโมสรในไทยลีก 3 และ 2 สโมสรในไทยลีก 4 รวมเป็น 16 สโมสรเข้าแข่งขันในรอบ 16 ทีมสุดท้าย โดยการจับสลากแบ่งสายมีขึ้นเมื่อวันที่ 21 มิถุนายน 2562 ที่ห้องประชุมชั้น 24 อาคารการกีฬาแห่งประเทศไทย การแข่งขันมีขึ้นในวันที่ 17 กรกฎาคม 2562
รอบก่อนรองชนะเลิศ
ใน 8 ทีมที่ผ่านเข้ามาจากรอบ 16 ทีมสุดท้ายมีเพียงไทยฮอนด้าเท่านั้นที่มาจากไทยลีก 2 ในขณะที่อีก 7 ทีมที่เหลือมาจากไทยลีก การจับสลากประกบคู่จัดขึ้นในวันที่ 19 กรกฎาคม 2562 ส่วนการแข่งขันจัดในวันที่ 7 สิงหาคม 2562
รอบรองชนะเลิศ
การจับสลากประกบคู่จัดขึ้นในวันที่ 20 สิงหาคม 2562 ส่วนการแข่งขันจัดในวันที่ 18 กันยายน 2562
ถนนสีคิ้ว-เชียงคาน
ทางหลวงแผ่นดินหมายเลข 201 สายทางต่างระดับสีคิ้ว–เชียงคาน เป็นทางหลวงแผ่นดินแนวเหนือ-ใต้ในทางตะวันตกของภาคอีสาน ที่เชื่อมต่อระหว่างภาคอีสานตอนใต้กับภาคอีสานตอนบน เป็นทางหลวงสำคัญในหลาย ๆ จังหวัด ได้แก่ จังหวัดนครราชสีมา จังหวัดชัยภูมิ จังหวัดขอนแก่น และจังหวัดเลย มีระยะทางตลอดทั้งสาย 382.228 กิโลเมตร
รายละเอียดของเส้นทาง
ทางหลวงสายนี้มีจุดเริ่มต้นทางทิศใต้ บนถนนมิตรภาพ ที่ทางแยกต่างระดับสีคิ้ว อำเภอสีคิ้ว จังหวัดนครราชสีมา ผ่านอำเภอด่านขุนทด เข้าเขตจังหวัดชัยภูมิ โดยผ่านอำเภอจัตุรัส อำเภอเมืองชัยภูมิ อำเภอคอนสวรรค์ อำเภอแก้งคร้อ อำเภอภูเขียว เข้าเขตจังหวัดขอนแก่น โดยผ่านอำเภอชุมแพ โดยใช้เส้นทางร่วมกับทางหลวงแผ่นดินหมายเลข 12 และเข้าเขตจังหวัดเลย โดยผ่านอำเภอภูกระดึง อำเภอหนองหิน อำเภอวังสะพุง อำเภอเมืองเลย และสิ้นสุดบนทางหลวงแผ่นดินหมายเลข 211 ที่อำเภอเชียงคาน จังหวัดเลย รวมระยะทางทั้งสิ้นประมาณ 382 กิโลเมตร
ถนนสายนี้อยู่ในการควบคุมดูแลของ สำนักทางหลวงที่ 8 (นครราชสีมา), สำนักทางหลวงที่ 5 (ขอนแก่น) และสำนักทางหลวงที่ 6 (เพชรบูรณ์) เป็นทางหลวงขนาด 2 ช่องจราจร (ช่วงบ้านนาหนองทุ่ม อ.วังสะพุง) และ 4 ช่องจราจร (ช่วงอ.สีคิ้ว - ชัยภูมิ - บ.นาหนองทุ่ม อ.ชุมแพ และอ.วังสะพุง - อ.เชียงคาน) โดยช่วงบ้านตาดข่า (อำเภอหนองหิน) ถึงอำเภอวังสะพุงอยู่ในระหว่างการขยายเป็น 4 ช่องจราจร
ทางหลวงแผ่นดินหมายเลข 2435
ทางหลวงแผ่นดินหมายเลข 2435 สายทางเข้าเมืองชัยภูมิ เป็นถนนขนาด 4 ช่องจราจรตลอดทั้งสาย เริ่มจากบริเวณสี่แยกบายพาส ในเขตเทศบาลเมืองชัยภูมิ อำเภอเมือง จังหวัดชัยภูมิ ไปสิ้นสุดที่ห้าแยกโนนไฮ บรรจบกับ  ทางหลวงแผ่นดินหมายเลข 225 ถนนหฤหัย ในเทศบาลเมืองชัยภูมิ อำเภอเมือง จังหวัดชัยภูมิ เดิมเป็นส่วนหนึ่งของทางหลวงแผ่นดินหมายเลข 201
ตรีเอกภาพ
ตรีเอกภาพ (ศัพท์โรมันคาทอลิกและอีสเทิร์นออร์ทอดอกซ์) หรือ ตรีเอกานุภาพ (ศัพท์โปรเตสแตนต์) (Trinity) คือภาวะที่พระเป็นเจ้าพระองค์เดียวเป็นเอกภาพ แต่ปรากฏเป็นสามพระบุคคล คือ พระบิดา พระบุตร (เชื่อว่ามาเกิดเป็นพระเยซู) และพระวิญญาณบริสุทธิ์ ตั้งแต่คริสต์ศตวรรษที่ 4 เทววิทยาศาสนาคริสต์ทั้งทางตะวันออกและตะวันตกยอมรับว่า “ในพระเจ้าเดียว มีสามพระบุคคล ” สามสิ่งนี้ต่างบุคคลกันแต่มีธรรมชาติเดียวคือความเป็นพระเจ้า ทางปรัชญายังกล่าวต่อไปว่าพระบุตรหรือพระเยซูมีสองธรรมชาติรวมอยู่ในบุคคลเดียวกัน คือความเป็นพระเจ้าและขณะเดียวกันก็เป็นมนุษย์ (hypostatic union)
ความเชื่อเรื่อง “ตรีเอกภาพ” เรียกว่า “ตรีเอกภาพนิยม” คริสตจักรเกือบทุกคริสตจักรในคริสต์ศาสนามีความเชื่อแบบ “ตรีเอกภาพนิยม” และถือว่าเป็นรากฐานของคำสอนของคริสต์ศาสนา
ผู้ที่ไม่เห็นด้วยกับลัทธิตรีเอกภาพนิยมก็มี เช่น “ลัทธิทวิเอกภาพนิยม” (Binitarianism) ซิ่งเชื่อในความเป็นสองพระบุคคลของพระเจ้าเดียว และลัทธิเอกภาพนิยม (Unitarianism) ที่เชื่อว่ามีพระเจ้าเดียว โดยไม่แบ่งพระบุคคล
ลัทธิตรีเอกภาพนิยมหลังพันธสัญญาใหม่ เป็นปรัชญาที่สำคัญที่ทำให้เกิดความขัดแย้งกับลัทธิเอเรียส ซึ่งเชื่อว่าพระเยซูเป็นสิ่งที่สร้างโดยพระเจ้า และสิ่งทั้งสามมิได้คงอยู่ร่วมกันตลอดกาลอย่างที่ลัทธิตรีเอกภาพนิยมเชื่อ ความขัดแย้งนี้เป็นความขัดแย้งสำคัญครั้งแรกในประวัติคริสต์ศาสนาและมีผลกระทบกระเทือนต่อคริสตจักรในจักรวรรดิโรมันอันศักดิ์สิทธิ์ซึ่งเป็นผลให้ชาวเจอร์มานิกที่ถือลัทธิเอเรียส (Germanic Arians) แยกตัวจากคริสต์ศาสนิกชนที่ยึดหลักข้อเชื่อไนซีน (Nicene Christians)
ตรีเอกภาพในศิลปะ
“ตรีเอกภาพ” เป็นหัวข้อที่มักจะพบในศิลปะศาสนาคริสต์โดยใช้นกพิราบเป็นของพระวิญญานบริสุทธิ์ ตามที่กล่าวในพระวรสารจากเหตุการณ์ “พระเยซูทรงรับบัพติศมา” (Baptism of Christ) รูปนกพิราบส่วนใหญ่จะกางปีก การแสดง “ตรีเอกภาพ” เป็นมนุษย์สามคนก็ใช้ในศิลปะทุกสมัย
ภาพพระบิดาและพระบุตรจะเป็นปรากฏเป็นชายที่มีอายุต่างกัน และต่อมาก็จะแตกต่างกันจากการแต่งกายด้วยแต่ก็ไม่เสมอไป โดยทั่วไปพระบิดาจะเป็นชายสูงอายุมีหนวดขาวซึ่งอาจจะนำมาจากตำนานไบเบิล Ancient of Days ซึ่งมักจะใช้อ้างเมื่อมีข้อขัดแย้งในการแสดงภาพเช่นนี้ แต่ในคริสตจักรออร์ทอดอกซ์ ตำนาน Ancient of Days เชื่อว่าชายคนเดียวกันนีคือพระบุตรมิใช่พระเจ้าภาคพระบิดา  บางครั้งเมื่อแสดงภาพของพระบิดาในงานศิลปะศิลปินจะใช้รัศมีเหนือพระเศียรที่เป็นสามเหลื่ยมแทนที่จะกลมเช่นรัศมีทั่วไป พระบุตรมักจะอยู่ทางขวาของพระบิดา บางครั้งก็จะใช้สัญลักษณ์เป็นลูกแกะ หรือ กางเขน แทนพระบุตร หรือพระบุตรบนกางเขน ฉะนั้นพระบิดาจะแสดงเป็นมนุษย์ขนาดเต็มตัว  ในสมัยกลางตอนต้นพระเจ้าจะเป็นเพียงมือที่ยื่นออกมาจากก้อนเมฆคล้ายประทานพรเช่นในการให้พรเมื่อ  “พระเยซูทรงรับบัพติศมา” ต่อมาก็มีการสร้างศิลปะที่เรียกว่า “บัลลังก์แห่งความกรุณา” (Throne of Mercy หรือ Throne of Grace) ซึ่งเป็นที่นิยมกัน ในศิลปะแบบนี้พระบิดาบางครั้งจะนั่งบนบัลลังก์ถือไม่ก็กางเขน ก็ประคองร่างพระบุตร ซึ่งโครงการจัดภาพหรือรูปปั้นจะคล้ายคลึงกับทรงปีเอตะ ซึ่งที่เยอรมนีเรียกว่า “Not Gottes” ในขณะที่นกพิราบจะกางปีกอยู่เหนือพระเศียรหรืออยู่ระหว่างพระบิดาและพระบุตร ทรงนี้เป็นที่นิยมทำกันจนถึงคริสต์ศตวรรษที่ 18
ปลายสมัยคริสต์ศตวรรษที่ 15 การแสดง “ตรีเอกภาพ” ก็เริ่มใหญ่ขึ้น และมีโครงลักษณะแบบอื่นๆ นอกเหนือไปจากทรง “บัลลังก์แห่งความกรุณา” การแสดงตรีเอกภาพก็เริ่มใช้กันเป็นมาตรฐานโดยแสดงพระบิดาเป็นชายใส่เสื้อคลุมเรียบ ๆ ร่างท่อนบนของพระบุตรจะเปลือยแสดงให้เห็นแบบพระสันตะปาปา
การแสดง “ตรีเอกภาพ” จะหายากในศิลปะในคริสตจักรออร์ทอดอกซ์ไม่ว่าจะเป็นสมัยใด การไม่นิยมแสดงรูปเคารพของพระบิดาจนกระทั่งสมัยกลางตอนปลาย หลังจากสังคายนาไนเซียครั้งที่สอง (Second Council of Nicea) เมื่อปี ค.ศ. 787 อนุญาตให้มีการแสดงรูปสัญลักษณ์ของพระเยซูได้เพราะพระเยซูเป็นมนุษย์ แต่ความคิดเห็นเกี่ยวกับการแสดงรูปพระเจ้าไม่มีหลักฐานแน่นอน การแสดง “เทวรูปพระตรีเอกภาพ” จะใช้ “ตรีเอกภาพ” จากพันธสัญญาเดิม ซึ่งเป็นทูตสวรรค์สามองค์ที่มาปรากฏตัวต่ออับราฮัม และกล่าวว่าเป็น “พระผู้เป็นเจ้า” (ปฐมกาล:18.1-15) การประชุมซีนอดแห่งมอสโก (Great Synod of Moscow) ในปี ค.ศ. 1667 ประกาศห้ามการแสดงรูปเคารพของพระบิดาในรูปเหมือนมนุษย์
การแสดง “ตรีเอกภาพ” ในศิลปะคริสเตียนจะมีไม่กี่ฉากนอกจากภาพพระเยซูทรงรับบัพติศมาซึ่งจะแสดงทั้งสามองค์ประกอบในบทบาทที่ต่างกัน หรือภาพ “การสวมมงกุฏพระนางพรหมจารี” (Coronation of the Virgin) ซึ่งเป็นที่นิยมกันทางตะวันตกก็เป็นอีกภาพหนึ่งที่มักจะแสดง “ตรีเอกภาพ” แต่ภาพเช่น “พระคริสต์ทรงพระสิริ” (Christ in Majesty) หรือ “การพิพากษาครั้งสุดท้าย” (Last Judgement) ซึ่งตามเหตุผลน่าจะแสดง “ตรีเอกภาพ” แต่กลับแสดงเพียงพระเยซู
การแสดง “ตรีเอกภาพ” ที่เป็นคนสามคนเหมือนกันจะหายากเพราะแต่ละภาคของตรีเอกภาพมีบทบาทต่างกัน แต่ที่หายากกว่าคือการแสดงเหมือนมนุษย์คนเดียวที่มีสามหน้า เพราะคำบรรยายของ “ตรีเอกภาพ” เป็นคนสามคนที่มีหัวพระเจ้าหนึ่งหัวไม่ใช่คนคนเดียวที่มีสามบทบาท ซึ่งกลายเป็นการสนับสนุนปรัชญา Modalism ซึ่งเป็นลัทธิที่ถูกฝ่ายอีสเทิร์นออร์ทอดอกซ์และออเรียนทัลออร์ทอดอกซ์ประณามว่าเป็นพวกนอกรีต
การแสดง “ตรีเอกภาพ” อาจจะเป็นแบบนามธรรมโดยใช้สัญลักษณ์เช่นสามเหลื่ยม หรือสามเหลี่ยมสองอันซ้อนกัน, ดอกจิก, หรือผสมสิ่งที่กล่าวมา บางครั้งก็จะมีรัศมีในรูปด้วย สัญลักษณ์เหล่านี้ไม่แต่จะพบในงานจิตรกรรมหรือประติมากรรมแต่ยังพบในงานปัก, พรมทอแขวนผนัง, เครื่องแต่งตัวของพระ, ผ้าคลุมแท่นบูชา, หรือรายละเอียดในสถาปัตยกรรม
แคมป์สบายสไตล์สาว ๆ
แคมป์สบายสไตล์สาว ๆ หรือ โลลิตั้งแคมป์ หรือ แคมป์วัยใสหัวใจกระเตาะ (ゆるキャン△) เป็นซีรีส์การ์ตูนญี่ปุ่น เขียนเรื่องและวาดภาพโดย Afro เป็นเรื่องราวในจังหวัดยามานาชิ ประเทศญี่ปุ่น เกี่ยวกับการผจญภัยของชิมะ ริน, คางามิฮาระ นาเดชิโกะ และเพื่อน ๆ ในการเดินทางไปยังจุดตั้งแคมป์หลายแห่ง
แคมป์สบายสไตล์สาว ๆ ตีพิมพ์ครั้งแรกในนิตยสาร Manga Time Kirara Forward ของสำนักพิมพ์โฮบุนชะตั้งแต่เดือนกรกฎาคม พ.ศ. 2558 ถึงเดือนกุมภาพันธ์ พ.ศ. 2562 แล้วย้ายไปเผยแพร่ในเว็บไซต์และแอปพลิเคชันของสำนักพิมพ์โฮบุนชะที่มีชื่อว่า Comic Fuz. ได้รับการตีพิมพ์เป็นหนังสือการ์ตูนรวมเล่ม 11 เล่ม
แคมป์สบายสไตล์สาว ๆ ได้รับการดัดแปลงเป็นซีรีส์อนิเมะโทรทัศน์โดยสตูดิโอ C-Station ออกอากาศในญี่ปุ่นตั้งแต่เดือนมกราคมถึงมีนาคม พ.ศ. 2561 อนิเมะได้รับการร่วมทุนและถือลิขสิทธิ์โดย Crunchyroll อนิเมะขนาดสั้นชื่อเรื่องว่า Heya Camp ออกอากาศระหว่างเดือนมกราคมถึงมีนาคม พ.ศ. 2563 ซีรีส์ละครไลฟ์แอ็กชันออกอากาศในประเทศญี่ปุ่นตั้งแต่เดือนมกราคมถึงมีนาคม พ.ศ. 2563 และละครฤดูกาลที่ 2 จะออกอากาศในฤดูใบไม้ผลิ พ.ศ. 2564 อนิเมะฤดูกาลที่ 2 ออกอากาศตั้งแต่เดือนมกราคมถึงเมษายน พ.ศ. 2564 และภาพยนตร์อนิเมะกำลังอยู่ในระหว่างการผลิต วิดีโอเกมความเป็นจริงเสมือนอิงจากซีรีส์ก็อยู่ในระหว่างการพัฒนา
ตัวละครรอง
แสดงโดย: จุน ฮาชิโมโตะ
ระบบประสาทสั่งการ
ระบบสั่งการ หรือ ระบบมอเตอร์ (motor system) เป็นคำกว้าง ๆ ที่หมายถึงทั้งระบบประสาทกลางและโครงสร้างนอกระบบประสาทกลางซึ่งทำหน้าที่เกี่ยวกับการเคลื่อนไหว (motor functions) โดยกระตุ้นให้กล้ามเนื้อหดและคลายตัวซึ่งทำให้ร่างกายเคลื่อนไหว โครงสร้างนอกประสาทกลางอาจรวมกล้ามเนื้อโครงร่างและเส้นใยประสาทนำออก (efferent fiber) ที่ส่งไปยังกล้ามเนื้อ โครงสร้างในระบบประสาทกลางรวมทั้งเปลือกสมอง,, ไขสันหลัง, ระบบประสาทพีระมิด (ลำเส้นใยประสาทพีระมิด) รวมทั้งเซลล์ประสาทสั่งการบน (UMN), extrapyramidal system, สมองน้อย และเซลล์ประสาทสั่งการล่าง (LMN) ในก้านสมองและไขสันหลัง
ระบบประสาทที่มีหน้าที่เกี่ยวกับการเคลื่อนไหว
การทำงานของระบบประสาทสั่งการจะต้องอาศัยสมองหลายบริเวณเพื่อควบคุมและแปลผลให้เกิดการเคลื่อนไหว เช่น somatosensory cortex, supplementary motor area (SMA), premotor cortex, และ basal ganglia เป็นต้น ระบบประสาทที่ทำหน้าที่เกี่ยวกับการเคลื่อนไหวสามารถแบ่งออกเป็น 4 ระบบที่ทำงานร่วมกัน ระบบแรกอยู่ในเนื้อเทาของก้านสมองและไขสันหลัง เซลล์ที่เกี่ยวข้องอย่างแรกคือเซลล์ประสาทสั่งการล่าง (LMN) LMN ที่ก้านสมองส่งแอกซอนไปยังกล้ามเนื้อโครงร่างของศีรษะ และ LMN ที่ไขสันหลังส่งไปยังกล้ามเนื้อของร่างกาย เซลล์อย่างที่สองเป็นวงจรประสาทคือเครือข่ายอินเตอร์นิวรอนใกล้ ๆ LMN ซึ่งเป็นแหล่งกระแสประสาทที่ LMN ได้รับโดยหลัก การเริ่มและการควบคุมการเคลื่อนไหวของร่างกายของระบบประสาทจะต้องผ่าน LMN เป็นด่านสุดท้าย ส่วนวงจรประสาทใกล้ ๆ LMN ได้รับกระแสประสาททั้งจากเซลล์ประสาทรับความรู้สึกในระบบประสาทนอกส่วนกลางและจากส่วนต่าง ๆ ในสมอง รูปแบบการเชื่อมต่อกันของวงจรประสาททำให้ประสานการทำงานของกล้ามเนื้อต่าง ๆ ได้อย่างเป็นระเบียบ ในสัตว์ทดลอง แม้ถ้าตัดการเชื่อมต่อของไขสันหลังกับสมองแล้วกระตุ้นวงจรประสาทที่เหมาะสม ก็ยังทำให้สัตว์เคลื่อนไหว (นอกอำนาจจิตใจ) เหมือนกับเดินได้
ระบบที่สองเป็นเซลล์ประสาทสั่งการบน (UMN) ในก้านสมองและเปลือกสมอง ที่ส่งแอกซอนโดยมากไปยังวงจรประสาทใกล้ ๆ LMN และบางครั้งไปยัง LMN โดยตรง ซึ่งจำเป็นเพื่อเคลื่อนไหวร่างกายใต้อำนาจจิตใจและเมื่อต้องใช้ทักษะไม่ว่าจะโดยเวลาหรือโดยปริภูมิ UMN ในส่วนต่าง ๆ รวมทั้ง
ระบบที่สามและสี่ไม่ได้ส่งแอกซอนโดยตรงไปยัง LMN หรือวงจรประสาทใกล้ ๆ มัน แต่มันมีอิทธิพลโดยอ้อมด้วยการปรับการทำงานของ UMN ในก้านสมองและเปลือกสมอง ระบบที่สามก็คือสมองน้อยซึ่งทำหน้าที่คล้ายกับระบบเซอร์โวให้แก่ UMN คือมันตรวจจับความแตกต่างระหว่างการเคลื่อนไหวจริง ๆ และการเคลื่อนไหวที่ต้องการ และส่งกระแสประสาทเพื่อลดความแตกต่างไปยัง UMN สมองน้อยทำหน้าที่เช่นนี้ทั้งในระยะสั้นและระยะยาว โดยอย่างหลังเรียกว่า motor learning คนไข้ที่สมองน้อยเสียหายมีปัญหาเคลื่อนไหวร่างกายทั้งโดยทิศทางและโดยความมากน้อยของการเคลื่อนไหว
ระบบที่สี่ก็คือ basal ganglia ซึ่งอยู่ในสมองส่วนหน้า มีหน้าที่ป้องกันไม่ให้ UMN ก่อการเคลื่อนไหวที่ไม่ต้องการ และเตรียมระบบประสาทสั่งการเพื่อเริ่มการเคลื่อนไหว คนไข้ที่สมองส่วนนี้มีปัญหาก็มีจะมีปัญหาการเคลื่อนไหว เช่น คนไข้โรคพาร์คินสันและโรคฮันติงตัน เป็นปัญหาเกี่ยวกับการเปลี่ยนการเคลื่อนไหวใต้อำนาจจิตใจรูปแบบหนึ่งไปเป็นอีกรูปแบบหนึ่ง
ลำเส้นใยประสาทพีระมิด
ลำเส้นใยประสาทพีระมิด (pyramidal tract, pyramidal motor system) เริ่มจากศูนย์สั่งการในเปลือกสมอง ลำเส้นใยประสาทนี้มีทั้งเซลล์ประสาทสั่งการบน (UMN) และล่าง (LMN) กระแสประสาทเริ่มมาจากขนาดใหญ่คือเซลล์เบ็ตซ์ภายในเปลือกสมองสั่งการ (motor cortex) ซึ่งก็คือส่วน precentral gyrus ของเปลือกสมอง เซลล์เหล่านี้จึงเป็นเซลล์ประสาทสั่งการบนของลำเส้นใยประสาทนี้ แอกซอนของเซลล์จะวิ่งผ่านใต้เปลือกสมองไปยัง corona radiata แล้วไปยัง internal capsule ผ่านสาขาด้านหลัง (posterior) ของ internal capsule ไปยังสมองส่วนกลางและก้านสมองส่วนท้าย (medulla oblongata)
ในส่วนล่างของก้านสมองส่วนท้าย เส้นใยประสาทเหล่านี้ 80–85% จะข้ามไขว้ทแยง (decussate) ไปยังอีกซีกหนึ่งของร่างกาย แล้วลงไปตามเนื้อขาวของ lateral funiculus ในไขสันหลัง ที่เหลือ 15–20% ลงไปตามเนื้อขาวซีกร่างกายเดียวกัน แต่ที่ส่งไปยังปลายแขนปลายขา 100% จะข้ามไปยังซีกตรงข้าม เส้นใยประสาทจะไปยุติที่เนื้อเทาในส่วนปีกหน้า (anterior horn) ของไขสันหลังในระดับต่าง ๆ เป็นส่วนที่มีเซลล์ประสาทสั่งการล่าง (LMN) ซึ่งส่งเส้นประสาทไปยังกล้ามเนื้อส่วนต่าง ๆ
Extrapyramidal system
extrapyramidal motor system ประกอบด้วยระบบที่ปรับและควบคุมกระแสประสาทที่ส่งไปยังกล้ามเนื้อ โดยเฉพาะ basal ganglia และสมองน้อย ในสาขากายวิภาคศาสตร์ extrapyramidal system เป็นเครือข่ายประสาทชีวภาพ เป็นส่วนของระบบสั่งการซึ่งก่อการเคลื่อนไหวเหนืออำนาจจิตใจ ระบบเรียกว่า "extrapyramidal" (นอกพิระมิด) เพื่อให้ต่างกับลำเส้นใยประสาทจากเปลือกสมองส่วนสั่งการ (motor cortex) ที่ส่งแอกซอนผ่านส่วน "พีระมิด" ของก้านสมองส่วนท้าย (medulla oblongata) วิถีประสาทพิรามิด (คือ corticospinal tract และ corticobulbar tract บางส่วน) อาจส่งเส้นประสาทไปยังเซลล์ประสาทสั่งการในไขสันหลังและในก้านสมองโดยตรง เทียบกับ extrapyramidal system ที่มีบทบาทในการปรับและควบคุมเซลล์ประสาทสั่งการโดยอ้อม
ฟุตบอลชิงแชมป์แห่งชาติยุโรป 2016
การแข่งขันฟุตบอลชิงแชมป์แห่งชาติยุโรป 2016 (2016 UEFA European Football Championship; Championnat d'Europe de football 2016) หรือรู้จักกันในชื่อ ยูโร 2016 (Euro 2016) เป็นการแข่งขันฟุตบอลชิงแชมป์แห่งชาติยุโรปครั้งที่ 15 จัดโดยสมาคมฟุตบอลยุโรป (ยูฟ่า) โดยการแข่งขันรอบสุดท้ายจัดขึ้นที่ฝรั่งเศส ระหว่างวันที่ 10 มิถุนายน ถึงวันที่ 10 กรกฎาคม พ.ศ. 2559
ประเทศฝรั่งเศส ได้รับการคัดเลือกให้เป็นเจ้าภาพจัดการแข่งขันในวันที่ 28 พฤษภาคม พ.ศ. 2553 หลังจากการจับสลากแบ่งสายการแข่งขัน โดยชนะ ประเทศอิตาลี และ ประเทศตุรกี ในการคัดเลือกเจ้าภาพครั้งนี้ ซึ่งการแข่งขันจะจัดที่ 10 สนาม ใน 10 เมือง: บอร์โด, ล็องส์, ลีล, ลียง, มาร์แซย์, นิส, ปารีส, แซ็ง-เดอนี, แซ็งเตเตียน และ ตูลูซ โดยการจัดการแข่งขันครั้งนี้จะเป็นครั้งที่ 3 ในการเป็นเจ้าภาพของประเทศฝรั่งเศส หลังจากจัดการแข่งขัน ฟุตบอลชิงแชมป์แห่งชาติยุโรป 1960 และ ฟุตบอลชิงแชมป์แห่งชาติยุโรป 1984 ซึ่งทีมชาติฝรั่งเศสเป็นแชมป์ในรายการนี้ 2 ครั้ง คือปี 1984 และ 2000
ทีมที่ชนะเลิศจะได้สิทธิ์เข้าไปแข่งขันใน ฟีฟ่าคอนเฟเดอเรชันส์คัพ 2017 ที่ประเทศรัสเซีย
รอบคัดเลือก
การจับสลากรอบคัดเลือกมีขึ้นที่ ปาเลส์ เดส์ กอนเกรส์ อาโกรโปลิส ใน นิส เมื่อวันที่ 23 กุมภาพันธ์ พ.ศ. 2557 รอบคัดเลือกเริ่มในเดือนกันยายน พ.ศ. 2557 พร้อมกับเพิ่มทีมเป็น 24 ทีม ประเทศกลางในการจัดอันดับจะได้มีโอกาสเข้ารอบสุดท้ายเพิ่มขึ้น
การจับสลากรอบสุดท้าย
การจับสลากในรอบสุดท้ายมีขึ้นที่ ปาเลส์ เดส์ คอนเกรส์ เด ลา ปอร์เต เมยอต์ ใน ปารีส เมื่อวันที่ 12 ธันวาคม พ.ศ. 2558
สนามแข่งขัน
ในครั้งแรกนั้น ฝรั่งเศสได้เสนอสนามแข่งขันจำนวน 12 แห่ง ในวันที่ 28 พฤษภาคม พ.ศ. 2553 หลังจากนั้นได้ลดลงมาเหลือ 9 แห่งในช่วงปลายเดือนพฤษภาคม พ.ศ. 2554 แต่กลับมาเลือกใช้ 11 สนามในเดือนมิถุนายน พ.ศ. 2554 และสุดท้าย สหพันธ์ฟุตบอลฝรั่งเศส จะเลือกเพียง 9 สนามที่จะใช้ในการแข่งขันนี้
ซึ่งในส่วนของ 7 สนามแรกที่จะเลือกนั้น ได้แก่ สตาดเดอฟร็องส์ ซึ่งเป็นสนามเหย้าของทีมชาติฝรั่งเศส, อีก 4 สนามที่สร้างขึ้นใหม่ในลีล, ลียง, นิส และ บอร์โด และสนามในปารีส กับ มาร์แซย์ ซึ่งเป็นเมืองใหญ่ ส่วนอีก 2 แห่งนั้น หลังจากที่สทราซบูร์ ได้ถอนตัวเนื่องจากมีปัญหาทางด้านการเงิน โดยในการโหวตรอบแรกเลือกล็องส์ และ น็องซี เป็นเมืองที่จัดการแข่งขันแทนแซ็งเตเตียน กับ ตูลูซ โดยจะจัดเป็นสนามแข่งขันสำรองแทน
ต่อมาในเดือนมิถุนายน พ.ศ. 2554 สนามแข่งขันได้เพิ่มเป็น 11 แห่ง เนื่องจากการแข่งขันใหม่จะมี 24 ทีมเข้าแข่งขัน ต่างจากครั้งก่อนหน้าซึ่งมีเพียง 16 ทีม โดยอีก 2 เมืองที่เพิ่มเข้ามาคือแซ็งเตเตียน กับ ตูลูซ อย่างไรก็ตาม ในเดือนธันวาคม พ.ศ. 2554 น็องซีได้ขอถอนตัวจากการเป็นเมืองที่ใช้ในการแข่งขัน หลังจากมีปัญหาจากการปรับปรุงสนาม ทำให้เหลือ 10 เมืองที่จะเป็นเจ้าภาพจัดการแข่งขัน
โดยในการแข่งขันครั้งนี้ สตาดเดอลาโบฌัวร์ ใน น็องต์ กับ สตาดเดอลามอซง ใน มงเปอลีเย (สนามแข่งขันฟุตบอลโลก 1998) ไม่ถูกเลือกใช้จัดการแข่งขัน ซึ่งสนามแข่งขันทั้ง 10 สนามได้รับการยืนยันจากคณะกรรมการของยูฟ่าในวันที่ 25 มกราคม พ.ศ. 2556
ผู้เล่น
ในแต่ละทีมชาติสามารถส่งผู้เล่นลงทำการแข่งขันได้ 23 คน โดย 3 คนต้องเป็นผู้เล่นตำแหน่งผู้รักษาประตู และต้องส่งรายชื่อก่อนวันเปิดการแข่งขัน 10 วัน ซึ่งหากมีผู้เล่นที่ได้รับบาดเจ็บหรือเหตุผลอื่นที่ทำให้ไม่สามารถเข้าร่วมแข่งขันได้ สามารถที่จะเปลี่ยนตัวผู้เล่นได้ก่อนที่จะแข่งขันนัดแรก
รอบแบ่งกลุ่ม
ยูฟ่าได้ประกาศโปรแกรมการแข่งขันออกมาเมื่อวันที่ 25 เมษายน พ.ศ. 2557, และได้รับการยืนยันเมื่อวันที่ 12 ธันวาคม พ.ศ. 2558 หลังจบการจับสลากเสร็จสิ้น. เวลาทั้งหมดเป็นเวลาท้องถิ่น, CEST (UTC+2).
รอบแพ้คัดออก
ในรอบแพ้คัดออกนั้น จะมีการต่อเวลาพิเศษ และ การดวลลูกโทษ เพื่อตัดสินผู้ชนะหากเสมอกัน
โครงสร้างของรอบแพ้คัดออก
ในรอบ 16 ทีม ยูฟ่าได้จัดการแข่งขันดังนี้:
โดยการจัดการแข่งขันจะมีทีมอันดับที่ 3 ที่มีคะแนนดีที่สุด 4 ทีมได้สิทธิ์เข้าร่วมแข่งขันในรอบ 16 ทีม: {{legend|#ccffcc|โอกาสที่เป็นไปได้}} {{legend|#ffcccc|โอกาสที่เป็นไปไม่ได้}}
รอบ 8 ทีมจะจัดการแข่งขันดังนี้:
รอบรองชนะเลิศจะจัดการแข่งขันดังนี้:
รอบชิงชนะเลิศจะจัดการแข่งขันดังนี้:
รางวัล
รองเท้าทองคำมอบรางวัลนี้ให้กับ อ็องตวน กรีแยซมาน, ผู้ที่ทำหนึ่งประตูในรอบแบ่งกลุ่มและห้าประตูในรอบแพ้คัดออก.
รองเท้าเงินมอบรางวัลนี้ให้กับ คริสเตียโน โรนัลโด, ผู้ที่ทำสองประตูในรอบแบ่งกลุ่มและหนึ่งประตูในรอบแพ้คัดออก, ตลอดจนรวมทั้งสามแอสซิสต์.
รองเท้าทองแดงมอบรางวัลนี้ให้กับ ออลีวีเย ฌีรู, ผู้ที่ทำหนึ่งประตูในรอบแบ่งกลุ่มและสองประตูในรอบแพ้คัดออก, ตลอดจนรวมทั้งสองแอสซิสต์; เพื่อนร่วมชาติอย่าง ดีมีทรี ปาแย็ต ได้สะสมจำนวนเท่ากัน, แต่ลงเล่นมากกว่า 50 นาทีซึ่งมากกว่า ฌีรู.
พ.ศ. 2351
พุทธศักราช 2351 ใกล้เคียงกับ
วีทีวี1
วีทีวี1 หรือ VTV1 เป็นสถานีโทรทัศน์ประเทศเวียดนาม และดำเนินการโดยเครือข่ายโทรทัศน์ VTV ออกอากาศครั้งแรก เมื่อวันที่ 7 กันยายน ค.ศ. 1970 รายการส่วนใหญ่ที่ออกอากาศ ส่วนมากจะเป็นรายการประเภทข่าวและบันเทิง
ตั้งแต่วันที่ 15 มิถุนายน ค.ศ. 2011 สถานีช่อง วีทีวี1 ออกอากาศ 24 ชั่วโมง เป็นช่องกิจการสาธารณะ
การฉกฉวยวัฒนธรรม
การฉกฉวยวัฒนธรรม คือ การรับเอาองค์ประกอบอย่างหนึ่งหรือหลายอย่างจากวัฒนธรรมหรือกลุ่มอัตลักษณ์หนึ่ง โดยคนที่อยู่ในวัฒนธรรมหรือกลุ่มอัตลักษณ์อีกอย่างหนึ่ง โดยหากเป็นการกระทำโดยคนที่อยู่ในกลุ่มวัฒนธรรมเด่นรับเอาองค์ประกอบจากกลุ่มวัฒนธรรมย่อย อาจทำให้เกิดข้อถกเถียงขึ้นได้
รายชื่อนักดนตรีเกาหลีใต้
รายชื่อนักดนตรีเกาหลีใต้ เป็นบทความที่รวบรวมรายชื่อนักดนตรีดนตรีที่มีสัญชาติเกาหลีใต้ พวกเขาอาจไม่จำเป็นต้องมีเชื้อสายเกาหลีโดยสมบูรณ์, อาจจะร้องเพลงเป็นภาษาเกาหลี หรืออาศัยอยู่ในเกาหลีใต้
ดูเพิ่ม
รายชื่อศิลปินเคป็อปชาย
99.5 แอดวานซ์ เรดิโอ
การ Streaming ผ่านข่ายไร้สายความเร็วสูง EDGE/GPRS ของเอไอเอสที่มีอยู่ทั่วประเทศ ออกอากาศทุกวันจันทร์ – อาทิตย์ ตลอด 24 ชั่วโมง
ซี-เกิลส์
ซี-เกิลส์ (ภาษาเกาหลี: 지걸스, อังกฤษ: Z-GIRLS) เป็นกลุ่มดนตรีหญิงล้วนหลายสัญชาติในโครงการ Z-POP Dream ภายใต้สังกัดของประเทศเกาหลีใต้ ซีนิทมีเดียคอนเทนส์ (Zenith Media Contents) ประกอบด้วยสมาชิกทั้งหมด 7 คน คือ คาร์ลิน, มาฮิโร, วานยา, ควีน, ปริยานกา, โจแอนน์ และเบลล์ เปิดตัวเมื่อวันที่ 23 กุมภาพันธ์ พ.ศ. 2562 พร้อมซิงเกิลเดบิวต์ 'What You Waiting For' มีชื่อแฟนคลับอย่างเป็นทางการคือ GalaxZ
ก่อนเปิดตัว
โครงการไอดอลกลุ่มใหม่ภายใต้โครงการ Z-POP Dream โดยวิทยาลัยดนตรีและศิลปะการแสดง SCA (Superstar College of Arts) ร่วมกับ T-Town Entertainment และสังกัด Zenith Media Contents ประเทศเกาหลีใต้ ได้ทำการออดิชันหาตัวแทนจาก 7 ประเทศได้แก่ ประเทศไต้หวัน, ประเทศญี่ปุ่น, ประเทศอินเดีย, ประเทศเวียดนาม, ประเทศฟิลิปปินส์, ประเทศอินโดนีเซีย และประเทศไทย โดยคัดเลือก ชาย 1 คน หญิง 1 คน มาเป็นศิลปินบอยแบนด์ในนาม Z-BOY และเกิร์ลกรุปในนาม Z-GIRLS โดยมีแนวคิดคือ เป็นวงดนตรีเด็กรุ่นใหม่ที่เกิดหลังปี ค.ศ.1995 เป็นเด็ก Generation ใหม่หรือเรียกว่า Gen Z มารวมตัวกันเพื่อร้องเพลงแนวเคป็อปแต่ถ่ายทอดออกมาเป็นภาษาอังกฤษ เพื่อให้เข้าถึงกลุ่มแฟนคลับในประเทศต่างๆ ผ่านทีมงานชาวเกาหลีทั้งหมด ไม่ว่าจะเป็นการโปรดิวซ์เพลงไปจนกระทั่งการแต่งกาย
2562: การเปิดตัวอย่างเป็นทางการ
ในวันที่ 18 มกราคม พ.ศ. 2562 ทาง Z-POP Dream ได้ออกมาเปิดเผยสมาชิกทั้ง 6 คน ได้แก่ เบลล์ ผู้ชนะจากประเทศไทย, คาร์ลิน ผู้ชนะจากประเทศฟิลิปปินส์, โจแอนน์ ผู้ชนะจากประเทศไต้หวัน, ปริยานกา ผู้ชนะจากประเทศอินเดีย, ควีน ผู้ชนะจากประเทศเวียดนาม และวานยา ผู้ชนะจากประเทศอินโดนีเซีย ภายหลังต่อมาจึงเปิดเผยสมาชิกคนสุดท้ายคือ มาฮิโร ผู้ชนะจากประเทศญี่ปุ่น ซึ่งสมาชิกทุกคนเข้าเป็นเด็กฝึกหัดในประเทศเกาหลีใต้เป็นเวลา 3 เดือน
วันที่ 23 กุมภาพันธ์ พ.ศ. 2562 ซี-เกิลส์ได้เดบิวต์อย่างเป็นทางการในนาม Z-POP Dream ในคอนเสิร์ต Z-Pop Dream Live In Seoul จัดขึ้นที่ Jamsil Indoor Stadium พร้อมซิงเกิล 'What You Waiting For' โดยเนื้อหาเพลงเป็นภาษาอังกฤษทั้งหมด และมียอดวิวบนยูทูบทะลุล้านวิวภายในเวลาไม่ถึงอาทิตย์นับจากวันที่ปล่อยซิงเกิลออกมา
จังหวัดบันเติน
บันเติน (Banten) เป็นจังหวัดหนึ่งของประเทศอินโดนีเซีย ตั้งอยู่ที่อ่าวบันเตินทางตะวันตกเฉียงเหนือของเกาะชวา มีพื้นที่ 9,160.7 ตารางกิโลเมตร มีประชากร 9,083,114 คน (พ.ศ. 2548) จังหวัดบันเตินก่อตั้งขึ้นเมื่อเดือนตุลาคม พ.ศ. 2543 โดยแยกออกจากจังหวัดชวาตะวันตก มีเมืองหลักคือเซรัง
ประวัติศาสตร์
บันเติน หรือบันตัมเป็นเมืองเก่าแก่ของอินโดนีเซีย เคยเป็นศูนย์กลางของอาณาจักรบันเตินที่มีอำนาจในระหว่าง พ.ศ. 2067–2294 อาณาจักรบันเตินเป็นหนึ่งในบรรดารัฐมุสลิมที่ก่อตั้งขึ้นตามแนวชายฝั่งของเกาะชวา มีความรุ่งเรืองและเป็นเอกราชระหว่างพุทธศตวรรษที่ 21–23 โดยรุ่งเรืองที่สุดในสมัยของสุลต่านอากุง อับดุลฟาตะฮ์ผู้ครองราชย์ระหว่าง พ.ศ. 2194–2225 สุลต่านแห่งบันเตินนั้นได้ขยายอำนาจไปสู่ชวาตะวันตก จาการ์ตา และชายฝั่งตะวันตกเฉียงใต้ของกาลีมันตัน เมื่อขยายอำนาจไปถึงที่ใดก็บังคับให้ดินแดนนั้นยอมรับศาสนาอิสลาม ในสมัยเดียวกันนั้น มีอาณาจักรที่ยิ่งใหญ่ในเกาะชวาอีกแห่งหนึ่งคืออาณาจักรมาตารัมซึ่งต่างฝ่ายต่างคานอำนาจกันอยู่ได้
เมื่อชาวตะวันตกเข้ามาในบันเติน ในช่วงแรกสุลต่านแห่งบันเตินสามารถรักษาผลประโยชน์ของบันเตินไว้ได้ จนกระทั่งเนเธอร์แลนด์เข้ามาและพยายามบีบบังคับการค้าของชนพื้นเมืองอย่างหนัก จนเกิดการกระทบกระทั่งกับบันเตินใน พ.ศ. 2161 และเข้ายึดเมืองจาการ์ตาหรือเมืองปัตตาเวียไว้ได้ และใช้เป็นสถานีการค้า ความขัดแย้งระหว่างบันเตินกับเนเธอร์แลนด์จึงรุนแรงยิ่งขึ้น เนเธอร์แลนด์ยังบังคับให้พ่อค้าชาวอังกฤษและฝรั่งเศสออกไปจากปัตตาเวียด้วย ต่อมาเกิดกรณีพิพาทแย่งชิงราชสมบัติในบันเตินระหว่างสุลต่านอากุง อับดุลฟาตะห์กับโอรสองค์ใหญ่คือเจ้าชายหะยีอับดุลกาฮาร์ เนเธอร์แลนด์เข้ามาแทรกแซงและสนับสนุนให้เจ้าชายหะยีอับดุลกาฮาร์ได้ขึ้นครองราชย์และต้องลงนามเป็นไมตรีกับเนเธอร์แลนด์ ทำให้ชาวบันเตินไม่พอใจและสนับสนุนสุลต่านพระองค์เดิมให้กลับมาครองราชย์อีก จึงเกิดสงครามกลางเมืองขึ้นใน พ.ศ. 2196 อับดุลกาฮาร์เป็นฝ่ายชนะและคุมขังพระบิดาไว้ในคุกจนสิ้นพระชนม์
อับดุลกาฮาร์ได้ตอบแทนเนเธอร์แลนด์ที่สนับสนุนพระองค์โดยยกเลิกสิทธิของบันเตินเหนือรัฐเชรีบอนในชวาตะวันออก และยอมรับอำนาจของเนเธอร์แลนด์ ต่อมาใน พ.ศ. 2291 เกิดสงครามชิงราชสมบัติอีกครั้งระหว่างฝ่ายที่เนเธอร์แลนด์หนุนหลังกับฝ่ายที่ต่อต้านเนเธอร์แลนด์ เหตุการณ์วุ่นวายสงบลงใน พ.ศ. 2296 โดยปะแงรัน กุสตีที่เนเธอร์แลนด์เช่นกันได้ขึ้นครองราชย์ และได้ลงนามในสนธิสัญญายอมเป็นประเทศราชของเนเธอร์แลนด์ เมื่อเนเธอร์แลนด์ประสบปัญหา บริษัทดัตช์อีสต์อินดีสต์ล้มละลายใน พ.ศ. 2322 และต้องขูดรีดภาษีจากชนพื้นเมืองมากขึ้น ชาวบันเตินจึงลุกฮือขึ้นต่อต้านเนเธอร์แลนด์ นอกจากนั้น อังกฤษยังได้ยกพลขึ้นบกที่เซอมารังและปิดล้อมปัตตาเวียไว้ ในที่สุด เนเธอร์แลนด์จึงเสียบันเตินให้อังกฤษเมื่อ 17 กันยายน พ.ศ. 2354
ในสมัยของอังกฤษ เกิดสงครามชิงราชสมบัติในบันเตินอีกครั้ง ระหว่าง พ.ศ. 2354–2358 อังกฤษจึงแก้ปัญหาโดยการลดสิทธิและอำนาจสูงสุดของสุลต่านลง อังกฤษคืนบันเตินให้เนเธอร์แลนด์ใน พ.ศ. 2359 หลังจากนั้น เนเธอร์แลนด์ได้นำระบบเพาะปลูกมาใช้ ทำให้ชาวบันเตินต้องทำงานหนัก จึงเกิดกบฏบันเตินใน พ.ศ. 2431 ต่อมา บันเตินได้กลายเป็นศูนย์กลางที่สำคัญของพรรคคอมมิวนิสต์อินโดนีเซียที่ก่อกบฏใน พ.ศ. 2469 และหลังสงครามโลกครั้งที่ 2 ชาวบันเตินได้เข้าร่วมในขบวนการกู้ชาติเพื่อขับไล่เนเธอร์แลนด์ออกไปจากอินโดนีเซีย
หน่วยการบริหาร
พื้นที่จังหวัดบันเตินแบ่งออกเป็น 4 อำเภอหรือกาบูปาเต็น 4 นครหรือโกตา และ 155 ตำบลหรือเกอจามาตัน
• อำเภอเซรัง (Kabupaten Serang)
• อำเภอเลอบัก (Kabupaten Lebak)
• เซรัง (Serang; เมืองหลัก)
• จีเลอกน (Cilegon)
• ตาเงอรัง (Tangerang)
ภาษา
ภาษาที่ใช้กันมากที่สุดคือ ภาษาซุนดา ชนพื้นเมืองที่อาศัยในจังหวัดบันเตินจะพูดภาษาถิ่นซุนดา ซึ่งเปลี่ยนแปลงมากจากภาษาซุนดาโบราณ ภาษาถิ่นนี้จัดเป็นภาษาไม่เป็นทางการ หรือชั้นหยาบในภาษาซุนดาสมัยใหม่ ซึ่งมีหลายชั้นเช่นเดียวกับภาษาชวา
อย่างไรก็ตาม ในเมืองเซรัง และจีเลอกน กลุ่มชาติพันธุ์ชวาได้ใช้ภาษาชวาถิ่นบันเตินด้วย และในทางตอนเหนือของตาเงอรัง ยังมีการใช้ภาษาอินโดนีเซียถิ่นเบอตาวี ในหมู่ผู้อพยพชาวเบอตาวี และใช้ภาษาอินโดนีเซียพูดกันอย่างแพร่หลาย โดยเฉพาะในหมู่กลุ่มชาติพันธุ์ผู้อพยพอื่น ๆ จากส่วนอื่น ๆ ของอินโดนีเซีย โดยเฉพาะอย่างยิ่งจากใจกลางเมือง
พ.ศ. 2352
พุทธศักราช 2352 ใกล้เคียงกับ
ตลาดหลักทรัพย์ฮัมบวร์ค
ตลาดหลักทรัพย์ฮัมบวร์ค (Hamburger Börse) เป็นตลาดหลักทรัพย์ในเมืองฮัมบวร์ค ประเทศเยอรมนี ตั้งขึ้นในปี ค.ศ. 1558 เป็นตลาดหลักทรัพย์ที่เก่าแก่ที่สุดในประเทศเยอรมนี
นิติกรรมทางแพ่ง
นิติกรรม ในความหมายประมวลกฎหมายแพ่งและพาณิชย์ ตามมาตรา 149 ได้ให้ความหมายไว้ว่า "การใดๆอันบุคคลกระทำลงโดยชอบด้วยกฎหมายและด้วยใจสมัครมุ่งโดยตรงต่อการผูกนิติสัมพันธ์ขึ้นระหว่างบุคคล เพื่อจะก่อ เปลี่ยนแปลง โอน สงวนหรือระงับซึ่งสิทธิ" ในบางประเทศที่ใช้กฎหมายลายลักษณ์อักษร (Civil Law System) จะพูดถึงหลักนิติกรรมและครอบครุมไปถึงหลักสัญญา บางประเทศที่ใช้กฎหมายจารีตประเพณี (Common Law System) จะพูดเพียงแต่หลักสัญญาเท่านั้นโดยครอบคลุมถึงนิติกรรมฝ่ายเดียวและนิติกรรมหลายฝ่าย
เหตุทางกฎหมาย
ไม่ว่าจะเรียกว่า เหตุการณ์ในทางกฎหมาย, เหตุในกฎหมาย หรือ นิติการณ์ ทั้งหมดล้วนมีผลให้เกิดสิทธิและหน้าที่ผูกผันกันตามกฎหมายคือ "นิติเหตุ" อาจเกิดจากการกระทำของบุคคลหรือไม่เกิดจากการกระทำของบุคคลเลยก็ได้ นิติเหตุนั้นสามารถทำให้เกิดการก่อสิทธิ เปลี่ยนแปลงสิทธิ โอนสิทธิ สงวนสิทธิ หรือระงับสิทธินั้นๆ นิติเหตุมี 2 กรณีคือ
พระนางสิริราชเทวี
พระนางสิริราชเทวี (သီရိရာဇဒေဝီ, ) พระมเหสีตำหนักเหนือของ พระเจ้านันทบุเรง แห่ง ราชวงศ์ตองอู ของพม่าจาก ค.ศ. 1583 ถึง 1599 พระนางเป็นพระธิดาองค์เล็กของ มังฆ้องที่ 2 แห่งตองอู อุปราชแห่งเมืองตองอูโดยพระนางพร้อมกับพระพี่นางอีก 2 พระองค์คือ มีนพยู และ มีนทเว เข้าพิธีอภิเษกกับพระญาติชั้นที่ 1 นันทบุเรง เมื่อ ค.ศ. 1583 ทำให้พระนางได้เป็นพระมเหสีตำหนักเหนือ
ปลากดทะเลหัวแข็ง
ปลากดทะเลหัวแข็ง (Hardhead catfishes) เป็นสกุลของปลาน้ำเค็มและน้ำกร่อย ในวงศ์ปลากดทะเล (Ariidae) สกุลหนึ่ง ใช้ชื่อวิทยาศาสตร์ว่า Arius (/อา-เรียส/)
ลักษณะสำคัญของปลาในสกุลนี้ ได้แก่ มีฟันที่เพดานปากอยู่รวมกันเป็นกลุ่ม และมีจำนวนหนวดซึ่งมีอยู่ 3 คู่ ที่ริมฝีปากบน 1 คู่ ริมฝีปากล่าง 1 คู่ และที่คาง 1 คู่ รูจมูกอยู่ใกล้กัน
ปลาในสกุลนี้ แม้จะเป็นปลาทะเล แต่ก็มีหลายชนิดที่เข้ามาหากินและอาศัยอยู่ในพื้นที่น้ำจืดที่ห่างไกลทะเลมาก เช่น แม่น้ำสาละวิน ตัวผู้จะทำหน้าที่อมไข่ที่ผ่านการปฏิสนธิแล้ว จนกระทั่งฟักเป็นตัว การจำแนกชนิดกระทำได้จากการสังเกตจากรูปร่างและขนาดของหัว ตำแหน่งและรูปร่างของครีบบางครีบ และครีบท้องเปลี่ยนรูปเป็นอวัยวะพิเศษผิดไปจากเดิม พบกระจายพันธุ์ในชายฝั่งของแอฟริกาตะวันออกไปจนถึงเอเชียอาคเนย์
สาธารณรัฐประชาธิปไตยคองโกในพาราลิมปิกฤดูร้อน 2012
สาธารณรัฐประชาธิปไตยคองโก เข้าร่วมแข่งขันกีฬาพาราลิมปิกฤดูร้อน ครั้งที่ 14 ค.ศ. 2012 (พ.ศ. 2555) ณ กรุงลอนดอน, ประเทศอังกฤษ สหราชอาณาจักร ระหว่างวันที่ 29 สิงหาคมถึง 9 กันยายน พ.ศ. 2555 คณะกรรมการพาราลิมปิกแห่งชาติสาธารณรัฐประชาธิปไตยคองโกเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 1 คนใน 1 ชนิดกีฬา
กรีฑา
ผลการแข่งขันดังนี้ :
ศิวะ พระมหาเทพ
ศิวะ พระมหาเทพ (Devon Ke Dev... Mahadev) เป็นละครโทรทัศน์ที่ถ่ายทำเมื่อปี ค.ศ. 2014 กล่าวถึงพระประวัติของ พระศิวะ นำแสดงโดย โมหิต ไรนา รับบท พระศิวะ ออกอากาศทางช่อง ไบรต์ทีวี ละครเรื่องนี้ออกอากาศทุกวันจันทร์ - ศุกร์ เวลา 20.00 น. - 21.00 น.
เนื้อเรื่อง
ละครเรื่องนี้มีเค้าโครงเรื่องมาจาก ตำนานของพระศิวะมหาปูรณะ มหาเทพผู้เป็นใหญ่ในจักรวาล เป็นเจ้าผู้ทรงอำนาจ ผู้ซึ่งอยู่จุดสูงสุดแห่งตรีมูรติ มหาเทพผู้ทรงไว้ซึ่งพระมหากรุณา มหาเทพผู้ทรงประทานพรอันลึกลับสุดประมาณ มหาเทพผู้เป็นที่พึ่งพิงแห่งสรรพสัตว์ทั้งหลาย ถ่ายทอดเรื่องราวชีวิตเหนือธรรมชาติ การเดินทาง ความเชื่อ และความรักของพระศิวะมหาปูรณะและพระนางอุมาเทวี ที่จะนำไปสู่ปฐมบทความรักของโลกที่ต้องจารึก
แชฟท์ ชื่อนี้มีไว้ล้างพันธุ์เจ้าพ่อ
แชฟท์ ชื่อนี้มีไว้ล้างพันธุ์เจ้าพ่อ เป็นภาพยนตร์แอคชั่นทริลเลอร์ ที่ออกฉายในปี ค.ศ. 2000 กำกับโดย จอห์น ซิงเกิลตัน นำแสดงโดย ซามูเอล แอล แจ๊คสัน, วาเนสซ่า แอล. วิลเลียม, เจฟฟรีย์ ไรท์, คริสเตียน เบล, แดน เฮดายา, บัสตา รีห์มส, โทนี่ โคลเลตต์ และ ริชาร์ด ราวทรี ภาพยนตร์เรื่องนี้ไม่เกี่ยวข้องกับ ภาพยนตร์ชื่อเดียวกันเมื่อปี 1971 แต่ดูค่อนข้างจะเป็นภาคต่อมากกว่า